E奶林襄過瘦被嘲「骷髏跳舞」 高EQ反擊
2024年04月21日 21:01
東網電視
更多新聞短片
台灣啦啦隊林襄樣靚身材正,有着E Cup導彈胸及甜美外貌嘅佢,人氣紅遍亞洲地區。而今年3月跳槽去味全龍做「小龍女」嘅佢,人氣相較之前喺「樂天女孩」時下滑唔少外,更隨着球季開賽出現唔少質疑嘅聲音,甚至有網友直言林襄過氣,對此林襄亦難得公開回應。
林襄自從加盟「小龍女」後,一舉一動都備受各界矚目,然而日前現身大巨蛋開幕戰應援嘅佢,就畀網友嫌棄道: 「穿樂天的制服比較美,現在只剩尷尬」、「這麼尷尬不能只有我看到!」而隨着正式開賽在即,唔少網友亦紛紛喺社交網批評佢人氣下滑:「早就不滑了,尤其韓妹又大進攻!」、「啦啦隊似乎有點降溫了。」外,甚至連林襄嘅身材亦被網友拎嚟做話題道:「沒人想看骷髏跳舞!」、「太瘦了,而且是不健康的那種。」對此,林襄亦難得正面回應,表示自己一直都好認真及努力生活,只係因為運氣好先被人注意,對於網友嘅負評亦未有太在意,並不忘幽默道:「鑽石到哪都會發光,欣賞我們的人還是會欣賞我們。」面對外界嘅酸言酸語,林襄亦保持一貫嘅大方態度。